**Zápisnica zo 4. zasadnutia výboru Slovenskej sociologickej spoločnosti pri SAV,**

**ktoré sa uskutočnilo dňa 26. septembra 2018 od 15:00**

**v miestnosti č. 94 v budove SAV na Klemensovej 19, Bratislava**

Prítomní: G. Brutovská, M. Čambáliková, R. Klobucký, E. Laiferová, M. Zeman

Ospravedlnení: P. Czirák, Z. Révészová R. Džambazovič, M. Fero, R. Hofreiter, Z. Kusá

PROGRAM

1. Otvorenie

2. Kontrola plnenia úloh z 3. zasadnutia Výboru SSS pri SAV (2. 7. 2018), v tom

 ⇨ Informácia pracovnej skupiny pre vykonanie auditu členskej základne (Uznesenie č. 1)

 ⇨ Informácia pracovnej skupiny pre komunikáciu a informovanie (Uznesenie č. 4)

3. Stav prípravy zborníka z výročnej konferencie SSS pri SAV

4. Informácia o pripravovaných podujatiach

5. Čerpanie rozpočtu (hospodár SSS pri SAV)

6. Rôzne

7. Záver

**Bod 1**

Zasadnutie výboru o 15:00 otvorila predsedníčka SSS pri SAV M. Čambáliková. Za zapisovateľku bola určená G. Brutovská, overovateľom zápisnice R. Klobucký.

**Bod 2**

Program zasadnutia výboru bol schválený. M. Čambáliková zároveň poďakovala všetkým členom výboru, ktoré sa podieľali na príprave materiálov na dnešné rokovanie a plnení uznesení a úloh od posledného zasadnutia výboru. Osobitne poďakovala Z. Kusej a R. Džambazovičovi, ktorí, hoci neboli prítomní, vypracovali viaceré podklady a zaslali ich členom Výboru na diskusiu. Uviedla, že sú zatiaľ rezervy v príprave adresára členov a jeho dopĺňaní, s čím súvisia aj rezervy v komunikácii s členskou základňou a informovanosťou.

M. Čambáliková prešla postupne všetky uznesenia z predchádzajúcich zasadnutí výboru SSS pri SAV zo dňa 2.7.2018.

*Uznesenie č. 1*

Pripraviť list, ktorým budú oslovení členovia SSS, ktorí sa voči plateniu členského stavali pasívne, s výzvou uhradiť členské za roky 2017-2018 a potvrdiť svoj záujem zostať naďalej členom SSS a do listu zakomponovať aj informácie o aktivitách SSS, webovej stránke atď. ako aj prosbu o zaslanie mailového kontaktu, ak je to relevantné. M.Čambáliková informovala, že boli pripravené 2 návrhy listov. Obidva návrhy listov M. Čambáliková prečítala členom Výboru, ktorí vyjadrili súhlas s ich obsahom a poďakovali sa tvorcom (M. Čambálikovej, R. Džambazovičovi a Z.Kusej) za splnenie uznesenia. Konečné verzie oboch listov, ktoré budú zasielané členom SSS pri SAV – neplatičom dopracuje Z. Kusá.

*Uznesenie č. 2.*

Úloha identifikovať v adresári členov SSS tých, ktorým bude list zaslaný, je podľa písomného vyjadrenia M.Fera v plnení a pripravuje ešte určité návrhy.

*Uznesenie č. 3*

Z. Kusá konzultovala vhodné termíny Česko-slovenských dní v r. 2019 s vedením ČSS (D. Lužný) a s vedením Kongresového centra SAV. Bol stanovený termín na 21. – 22. 11. 2019.

*Uznesenie č. 4*

R. Džambazovič pripravil návrh na zlepšenie komunikácie a informovania o aktivitách spoločnosti, ktorý bol predložený na ďalšiu diskusiu členom Výboru.

*Uznesenie č. 5*

R. Klobucký vyjadril názor, že nie je potrebné inovovať prihlášku za člena spoločnosti, keďže podlieha Stanovám SSS pri SAV a tiež, že je vhodné, ak sa za novoprijatého člena Spoločnosti zaručujú už existujúci členovia. Ostatní členovia Výboru súhlasili.

G. Brutovská informovala členov Výboru, že priebežne sú do vedeckého života spoločnosti zapájaní študentidoktorandského štúdia sociológie (a príbuzných odborov) hlavne v rámci pripravovanej Doktorandskej konferencie na PU v Prešove. Ďalšie možnosti zapájania budú členovia pracovnej skupiny ďalej hľadať.

*Uznesenia č. 6*

R. Klobucký rozpracoval návrh E.Laiferovej a predložil na prerokovanie na udeľovanie ceny v rámci „Budovania sociologickej prestíže“ začínajúcim sociológom a sociológom za výnimočný publikačný počin v oblasti sociológie. Návrh predstavil R. Klobucký. Navrhol vypracovať dva štatúty pre dve navrhované ceny. Štatúty by mali obsahovať ceny a pravidlá. Ošetrili by periodicitu udeľovania, komu majú byť určené a za aké výstupy. Obsahovali by tiež spôsob menovania komisie. K danému návrhu sa rozvinula diskusia. Výsledkom je poverenie R.Klobuckého spracovaním štatútov. M.Čambalíková sa obidvom členom poďakovala za prípravu návrhu.

**Bod 3**

O príprave zborníka z výročnej konferencie SSS pri SAV (23. – 24. 5. 2018)informovala členov Výboru E. Laiferová. Konštatovala, že bolo doposiaľ prijatých 6 príspevkov. Druhý termín odovzdania končí 30.9.2018. Ešte raz po tomto termíne vyzve účastníkov k zasielaniu a následne bude pripravený zborník na vydanie do konca roku 2018 v printovej verzii, tak aby bolo splnené Uznesenie č. 9 z predchádzajúceho zasadnutia.

**Bod 4**

M. Zeman informoval, že v mesiacoch október a november je plánovaných 11 podujatí, ktoré by mali byť podporené SSS pri SAV. Členovia Výboru konštatovali, že o niektorých podujatiach chýbajú informácie na webovej stránke a po diskusii dospeli k záveru, že o týchto podujatiach Výbor SSS nie je dostatočne informovaný. Poverili hospodára M. Zemana vyzvať tých garantov podujatí, ktorí doposiaľ nezaslali žiadnu informáciu (pozvánku, program...) o svojom podujatí členom Výboru, aby tak učinili v dostatočnom predstihu tak, aby bolo dodržaná stanovená lehota. V prípade, že sa uvedené nezrealizuje, členovia Výboru sa zhodli, že akcia nebude finančne podporená z rozpočtu SSS pri SAV.

**Bod 5**

M. Zeman informoval, že doposiaľ bolo zrealizovaných a vyúčtovaných 5 podujatí, a bolo spolu vyčerpaných 396 EUR.

**Bod 6**

G. Brutovská predložila prihlášky G. Kravčákovej (doc. Katedry sociálnych štúdií FVS UPJŠ v Košiciach,) a E. Župovej (odbornej asistentky vyučujúcej sociológiu na Katedre sociálnych štúdií FVS UPJŠ v Košiciach) za členky SSS pri SAV. Výbor *schválil prihlášky a prijal G. Kravčákovú a E. Župovú za členky SSS pri SAV*.

M. Čambáliková predložila prihlášky D. Oriškovej ( doktorandky SÚ SAV) a Ľ. Šottníka (doktorand SÚ SAV) za členku a člena SSS pri SAV. Výbor *schválil prihlášky a prijal D. Oriškovú a Ľ. Šottníka za členku a člena SSS pri SAV*.

**Bod 7**

M. Čambáliková poďakovala za účasť a o 17:00 ukončila rokovanie.

*Termín nasledujúceho zasadnutia výboru SSS pri SAV bude v stredu* ***21. 11. 2018 o 15 hod v budove SAV na Klemensovej 19.***

V Bratislave 27. 9. 2018

Zapísala G. Brutovská Monika Čambáliková

Overil R. Klobucký predsedníčka SSS pri SAV

**Príloha č. 1 Uznesenia Výboru SSS pri SAV prijaté na zasadnutí 26. 9. 2018.**

*Uznesenie č. 1*

Výbor SSS pri SAV *prijíma G. Kravčákovú, E. Župovú, D. Oriškovú a Ľ. Šottníka za členky a člena SSS pri SAV.*

*Uznesenie č. 2*

*Výbor SSS pri SAV poveril M. Fera začleniť do adresára členov SSS pri SAV kontakty na novoprijatých členov SSS pri SAV, vrátane novoprijatých z predchádzajúcich zasadnutí.*

Termín plnenia: október 2018.

*Uznesenie č. 3*

*Výbor SSS pri SAV poveril M. Zemana osloviť garantov pripravovaných podujatí v októbri a novembri 2018, ktorí o svojich podujatiach neinformovali (zaslaním pozvánky, príp. programu) členov Výboru v dostatočnom predstihu (spravidla 3 mesiace vopred), aby tak učinili. Poskytnutie finančných prostriedkov na podujatia je podmienené splnením tejto požiadavky. V prípade, že tak nebude zo strany garanta podujatia učinené, nebudú mu poskytnuté finančné prostriedky.*

Termín plnenia: september 2018.

*Uznesenie š. 4*

*Výbor SSS pri SAV poveril Z. Kusú pripraviť konečné verzie listov pre členov SSS pri SAV – neplatičov.*

Termín plnenia: 15.10.2018.

*Uznesenie č. 5*

*Výbor SSS pri SAV poveril R. Klobuckého pripraviť návrhy štatútov na udeľovanie cien za publikačný počin pre začínajúcich sociológov a za výnimočný publikačný počin v oblasti sociológie.*

Termín plnenia: 21.11.2018.